Polițiștii de la Suceava care cereau șpagă pentru permise se pot întoarce la muncă. Trei dintre ei sunt la birou de o lună.
Polițiștii care dădeau permisele auto pe șpagă sunt liberi și se pot întoarce la muncă. Trei dintre polițiștii acuzați că dădeau carnete pe șpagă au ieșit din arest și de o lună sunt la birou. România este țara cu cele mai multe victime în accidente auto din Europa.
Polițiștii examinatori de la Suceava, acuzați că dădeau permisele auto pe șpagă, sunt liberi și se pot întoarce la treaba lor.Trei dintre polițiștii acuzați că dădeau carnete pe șpagă au ieșit din arest și de o lună sunt la birou. Au voie să fie examinatori. Poliția Suceava nu i-a folosit până acum, dar ar putea-o face pentru că nu are suficienți agenți. DNA susține că polițiștii asigurau promovarea pentru sume între 300 și 1.500 euro la traseu și 3.000 și 6.000 euro la sală. Procurorii spun că, în unele cazuri, banii erau ținuți în ligheane și galeți sau ascunși în pereți. România este țara cu cele mai multe victime în accidente auto din Europa. 98 de victime la 1 milion de locuitori în 2017, de două ori mai mult decât media UE.